cyanic-selkie/wikianc huggingface dataset:
Richard Émile Augustin de Candolle
Traxectoria
A pesar diso sempre estivo orientado cara á botánica e, ao regresar a Xenebra, prometeu continuar a senda botánica da súa familia, comezando polo bisavó Augustin Pyrame de Candolle. Non estando especialmente preparado para unha carreira en botánica recibiu clases de botánica do seu pai.
Robert C. Springer
Robert Clyde "Bob" Springer, nado en Paterson, Missouri, o 21 de maio de 1942, é un astronauta estadounidense que formou parte das misións STS-29 e STS-38.
Deportivo da Coruña Xuvenil
Segunda Copa de Campións
O título deulle dereito ao equipo a disputar a Liga Xuvenil da UEFA, accedendo pola ruta de campións nacionais e sendo o seu rival na primeira rolda o Pogoń Szczecin, campión de Polonia. O partido de ida en Szczecin acabou con derrota por 3-0, pero no encontro de volta en Riazor, diante de 8 522 seareiros (a cifra máis alta da historia nun partido desa fase da competición), o equipo adestrado por Manuel Pablo, conseguiu darlle a volta á eliminatoria cun 4-0. A asistencia a Riazor superouse amplamente na seguinte eliminatoria contra o Maccabi Haifa de Israel, na que 12 189 espectadores presenciaron no estadio a goleada do Deportivo por 5-1, con goles de Nájera, Yeremay, Teijo, Mella e Baldomar. A derrota no partido de volta (3-0) non impediu o pase dos coruñeses á seguinte rolda.
Minttu Tuominen
Minnamari "Minttu" Tuominen, nada en Helsinqui o 26 de xuño de 1990 é unha xogadora finlandesa de hóckey sobre xeo. Xoga de defensa e na tempada 2022-23 o seu equipo foron as Metropolitan Riveters da Premier Hockey Federation (PHF) norteamericana.
Alpes Suábicos
Situación
Están integrados na Cordilleira do Xura, en Suabia, situados no sur de Alemaña, maiormente no estado de Baden-Württemberg pero tamén en Baviera. Ten preto de 200 km de lonxitude e uns 40 km de ancho.
Cronoloxía do conflito de ENCE Pontevedra
ENCE S.A.
]]
Johann Zahn
Obras
* *  *  *  *  *
SPROUT
Características
SPROUT é un demostrador tecnolóxico en forma de cubo de 20 cm de lado e 5 kg de masa. A súa misión foi probar a despregar unha membrana triangular de 1,5 m de longo para axudar a deorbitalo por fricción atmosférica. Tamén levaba a bordo unha cámara para fotografar a Terra e equipo de comunicacións para radioafeccionados.
Obra de Victor Horta en Bruxelas
Lista
Entre os notables exemplos superviventes da arquitectura Art Nouveau de Horta en Bélxica que non están incluídos na lista da UNESCO. destacan o Hôtel Max Hallet (1902) e o Magasins Waucquez (1908).
Reumatismo
Tipos
Os principais trastornos reumáticos que se coñecen son:
Žamberk
Xeografía
Atópase no nordeste da rexión, na parte sur dos Sudetes centrais, preto do río Orlice —afluente esquerdo do alto río Elba—, e da fronteira con Polonia e as rexións de Hradec Králové e Olomouc.
Tiosulfato
Reaccións
O tiosulfato forma moitos complexos con metais de transición, xa que un dos seus usos comúns é disolver haluros de prata no revelado de películas fotográficas. O tiosulfato utilízase tamén para extraer ouro lixiviado (tiosulfato de sodio) e prata das súas menas minerais como unha alternativa menos tóxica que o cianuro.
Bioquímica
Activa o encima TST (tiosulfato xofre transferase) nas mitocondrias. A TST está asociada coa protección contra a obesidade e a diabetes tipo II (resistente á insulina).
Yolanda Barcina
Traxectoria política
En 1996 incorporouse como independente á Consellería de Medio Ambiente, Vivenda e Ordenación do Territorio do primeiro Goberno de Navarra presidido por Miguel Sanz (UPN), converténdose na primeira muller en formar parte do Goberno de Navarra.
Bill Fivaz
Traxectoria
Fivaz naceu na localidade de Fulton, situada na área metropolitana de Syracuse, no condado de Onondaga, Nova York, e cursou os seus estudos universitarios no Hamilton College, de Clinton, Nova York, na especialidade de Belas Artes.
Como coleccionista de moedas desde 1950, o interese de Vizaz centrouse nos erros e nas variantes de cuñaxe, aspecto que tamén o ocupou como investigador e autor numismático. En 2003 vendeu a práctica totalidade das pezas da súa colección.
Rita Maria Radl Philipp
Traxectoria
Doutora en Filosofía e Ciencias da Educación pola Universidade de Santiago de Compostela, é catedrática do Departamento Ciencia Política e Socioloxía desta universidade. Tamén é profesora con nomeamento oficial (Lehrbeauftragte) da Johann Wolfgang Goethe Universität Frankfurt onde imparte materias de Sociología de Xénero e da Universidade Estadual do Suroeste dá Bahia-UESB de Vitoria dá Conquista en Brasil, do programa de doutoramento: Programa de Pós-Graduação em Memória: Linguagem e Sociedade.
En 2004 fundouse o Centro Interdisciplinario de Investigacións Feministas e de Estudos de Xénero (CIFEX) da Universidade de Santiago, do cal foi directora. O CIFEX está dedicado á investigación sobre as relacións e roles sociais das mulleres e os homes no contexto de Galicia.
Tekné
Como sistema de coñecemento
O termo aseméllase ao concepto de epistēmē na implicación do coñecemento dos principios. Martin Heidegger sostén que o concepto, para os antigos gregos, vai xunto co episteme, citando especialmente a Platón como que usa os dous termos indistintamente. A idea é que tekné e episteme simplemente signifiquen saber e "ambas palabras son nomes do coñecemento no sentido máis amplo". Non obstante, Aristóteles distingue claramente entre as dúas, e incluso Platón parece distinguir entre elas nalgúns dos seus diálogos.
Na comunicación
Tekné tamén é unha parte da comunicación e afecta a forma en que as culturas humanas interactúan. Cando as persoas falan entre elas, aplican o seu coñecemento das interaccións sociais, as claves verbais e non verbais e a súa linguaxe compartida á habilidade de falar. É persoal e social, todo o mundo ten a súa tekné en torno á súa fala baseada en experiencias aprendidas e tics persoais, e moi social porque todas as comunidades se comunican entre si a grande escala e interpersoal.
Tekné e technik
Tekné tamén se pode comparar ou distinguir do termo alemán technik, que se refire tanto á composición material da industria como ás regras, procedementos e habilidades empregadas para acadar un fin concreto. A escritura de Thorstein Veblen acabou por relacionar este concepto coa tecnoloxía, particularmente na súa avaliación das obras de Gustav Schmoller e Werner Sombart.
Os conceptos de tekné (ars, "arte") e technik ("tecnoloxía") considéranse comúns: que ambos son xeitos en que os seres no seu conxunto poden ser sacados á luz. Non obstante, aínda que tekné mantén unha relación coa capacidade de autodivulgación da natureza, technik fai que a natureza renuncie ao seu poder latente. Segundo Heidegger, a technik —como contraria á tekné — rexeita "deixar que a terra sexa unha terra".
Burdigaliano
Definición estratigráfica
O nome «burdigaliano» provén de Burdigala, o nome latino da cidade de Bordeos, Francia. O piso burdigaliano foi presentado na literatura científica por Charles Depéret en 1892.
Declaracións de Bonn-Copenhague
Contido
De acordo ás declaracións, as minorías teñen a liberdade de conservar a súa nacionalidade e cultura a ambos os dous lados da fronteira. O acordo bilateral foi signado en Bonn, entón capital de Alemaña Occidental, o 29 de marzo de 1955. Acto seguido, o parlamento danés redactou a súa declaración o 21 de abril e o parlamento alemán faría o propio o 7 de xuño do mesmo ano. As dúas declaracións buscan a convivencia pacífica e harmónica entre ambas colectividades.
Riikka Noronen
Na selección finlandesa
Riikka Noronen tan só xogou oito partidos coa selección finlandesa nas tempadas 2009-10 e 2012-13, mais ningún deles como parte dun gran torneo como os Campionatos do Mundo ou os Xogos Olímpicos. Nos oito partidos que disputou tan só rexistrou unha asistencia e un punto.
Lista de distritos urbanos alemáns
Baden-Württemberg Baixa Saxonia
Amaryllis belladonna
Descrición
A floración prodúcese normalmente nos meses de inverno e as flores xorden no extremo de longos talos, ofrecendo un amplo espectro cromático que vai desde o branco ao laranxa pasando polo rosa e o vermello. miniatura|Amaryllis belladonna. miniatura|Ilustración. É unha bulbosa, cada bulbo de 5 a 10 cm de diámetro. Follas de 30 a 50 cm de lonxitude e 2 a 3 cm de ancho, arranxadas en dúas filas. As follas prodúcense no outono e eventualmente caen na primavera. O bulbo logo entra en dormancia até fins do verán.
Taxonomía
belladonna: epíteto latino que significa "bela dama".
Acis autumnalis
Descrición
Herba perenne a través de bulbos. Talos floríferos sen follas de 7-15(-25) cm de altura. Follas filiformes, de 12-16 cm de lonxitude, que aparecen durante ou pouco despois da floración. Flores en número de 1 a 3, dispostas nunha umbela que está protexida por unha bráctea membranosa (espata); as flores son acampanadas, constituídas por 6 pezas periánticas de cor branca, de 9-14 mm; 6 estames incluídos no periantio; ovario situado en posición inferior con relación ao resto das pezas florais. Froito en cápsula. Florece desde finais de verán e no outono.
Hábitat
En prados, chans arenosos e ácidos.
Taxonomía
Número de cromosomas de Acis autumnalis (Fam. Amaryllidaceae) e taxóns infraespecíficos: 2n=14
Centre de documentation et d'étude sur la langue internationale
O Centre de documentation et d'étude sur la langue internationale (CDELI; galego: "Centro de Estudos e Documentación sobre a lingua internacional") en La Chaux-de-Fonds, Suíza, foi fundado en 1967 por Claude Gacond. É a rama principal da biblioteca da cidade. Contén máis de 20.000 unidades bibliográficas. Neutral interlingüísticamente (polo tanto, "la langue internationale"), o CDELI pretende conservar documentos en e sobre todo tipo de linguas construídas: ofrece, ademais de libros e publicacións periódicas en esperanto, as máis ricas coleccións de materiais sobre volapük e interlingue, entre outros.
G. C. Green
Biografía
En 1986 gravaron unha demo, Extirpate, nos estudios Rich Bitch de Birmingham e venderon un feixe de copias a amigos e outros músicos da cidade. A banda tamén fixo varios concertos en The Mermaid con xente como Napalm Death, Heresy e Amebix. En 1987 Broadrick deixou Fall of Because para unirse a Head of David. Cando Broadrick foi despedido de Head of David no ano seguinte, el e Green, que estaban compartindo un piso nese momento, formaron Godflesh. Ao longo da súa carreiro Godflesh publicou oito álbums e é unha banda pioneira do xénero do metal industrial. Tras gravar o sexto álbum de Godflesh, Hymns, en outubro de 2001, Green deixou a banda. Foi substituído polo baixista de Prong Paul Raven pero a banda acabaría disolvéndose en 2002 no medio dunha xira europea. Nos anos seguintes Green, que gañou a vida con diversos traballos, desapareceu da escena musical ata 2010.
O único álbum en solitario de Green, I-VII, foi editado co seu alcume Vitriol no ano 1998 a través do selo Neurot Recordings. O disco fora gravado en 1995.
Universidade de Würzburg
A Universidade Julius Maximilians de Würzburg (en alemán: Julius-Maximilians-Universität Würzburg ) é unha universidade pública alemá situada en Würzburg e unha das máis prestixiosas do país.
Orixe do nome
O seu nome oficial é Universidade Julius-Maximilians-Universität Würzburg), pero coñécese comunmente como Universidade de Würzburg. Este nome tómao de Julius Echter von Mespelbrunn, príncipe-bispo de Würzburg, que restableceu a universidade hai 426 anos, e do príncipe elector Maximilian Joseph, baixo o cal se produciu a secularización a principios do século XIX.
Facultades
Na refundación de 1582 establecéronse as facultades de Teoloxía e Filosofía, ás que seguiron Dereito e Medicina. En 1937 xurdiu a Facultade de Filosofía da Facultade de Matemáticas e Ciencias Naturais, en 1968 a de Económicas e en 1972 a de Pedagoxía. Na reforma de 1974 a estrutura foi totalmente alterada.
Estética evolutiva
Estética e psicoloxía evolutiva
Todas as culturas coñecidas teñen algunha forma de arte. Esta universalidade suxire que a arte está relacionado coas adaptacións evolutivas. As emocións fortes asociadas coa arte suxiren o mesmo.
Escola de Ulm
Foi fundada en 1953, entre outros, por Inge Aicher-Scholl, Otl Aicher e Max Bill, este último, primeiro reitor da escola. A HfG gañou rapidamente o recoñecemento internacional. Durante o seu funcionamento foron investigados e postos en práctica novos enfoques no deseño, dentro dos departamentos de Comunicación Visual, Deseño Industrial, Construción, Informática, e, máis tarde, de Cinematografía.
Contexto histórico político e primeiros anos
As orixes da HfG remóntanse a unha iniciativa por parte da "Fundación Irmáns Scholl". A fundación foi creada en 1950 por Inge e Grete Scholl en memoria dos seus irmáns Sophie e Hans Scholl, membros do grupo de resistencia "Rosa Branca", executados en 1943 polo réxime nazi.
Conflitos internos
O ensino académico seguiu evolucionando durante a década de 1960. Docentes como o matemático Horst Rittel, o sociólogo Hanno Kesting, e o deseñador industrial Bruce Archer manifestáronse a favor dunha metodoloxía baseada estritamente nas operacións matemáticas e estudos analíticos, por exemplo, sobre a ergonomía ou a análise de negocio. Este cambio de dirección produciu conflitos internos. Otl Aicher, Hans Gugelot, Walter Zeischegg, e Tomás Maldonado resistíronse a este desenvolvemento e alegaron en cambio que o deseño tiña que ser algo máis que un «método de análise». miniatura|200x200px| Xerra que formou parte dunha vaixela apilábel para hoteis deseñada por Hans Nick Roericht para o seu traballo de tese durante 1958 e 1959. A consecuencia deste debate foi unha grande exposición itinerante, mostrada inicialmente en Ulm e Stuttgart en 1963, e máis tarde na Neue Sammlung de Múnic e no Stedelijk Museum de Ámsterdam. A mostra tiña o obxectivo de presentar os resultados do traballo creativo realizado nas clases da HfG. Ademais das consecuencias fundamentais do debate, introducíronse cambios na constitución e a reintroducción dun só reitor en substitución da xunta de gobernantes que dirixía a HfG desde a saída de Max Bill.
Didáctica da escola
Nos primeiros anos de funcionamento, e coa dirección de Max Bill, a didáctica da escola estaba orientada segundo os principios da Bauhaus, onde o deseñador tiña un perfil máis artista que científico. A partir das discrepancias con outros profesores e os postulados de Tomás Maldonado, a escola desviou a súa ideoloxía cara a un terreo máis metodolóxico e estruturado. Isto trouxo consigo unha precisión do programa lectivo e do Curso Básico e con iso unha introdución consolidada das disciplinas teóricas. A nova concepción deu paso ao así chamado "modelo de ulm", que influíu mundialmente a formación en deseño até a actualidade.
Segundo Gui Bonsiepe, "o proceso de pasar dunha concepción precientífica a unha concepción científica do deseño non foi nada doado, ás veces incluso traumático, tanto para profesores como para estudantes. Lembre que a maioría dos profesores de deseño tiñan unha formación artística. O seu mérito era ter iniciado unha aproximación entre o deseño e a ciencia ". Os profesores que chegaban máis tarde fomentaron a oposición entre ciencia e deseño, mesmo subordinándoa a este último. Mentres tanto, alimentáronse os diferentes conflitos internos que tiveron lugar na escola, que por outra banda foron os que segundo Gui Bonsiepe "puxeron sobre a mesa este problema que axudou a desmitificar o proceso do proxecto e a súa enigmática creatividade".
As Cortiñas, Carracedo, Caldas de Reis
As Cortiñas é un lugar da parroquia de Carracedo, no concello pontevedrés de Caldas de Reis na comarca de Caldas.
Pedra de Scone
Roubo e regreso a Escocia
A primeira delas en 1950, cando, en Nadal, catro estudantes escoceses a roubaron da abadía de Westminster. Durante o proceso de retirada da pedra na cadeira de San Eduardo, a pedra partiu en dous. Despois de agochar a maior parte en Kent durante semanas, os estudantes agochárona nun coche e cruzaron a fronteira chea de controis policiais. O fragmento máis pequeno pasou uns días en Leeds, chegou ás mans dun veterano político de Glasgow, quen fixo que fose reparada polo canteiro Robert Gray.
O Fieitoso, Carracedo, Caldas de Reis
O Fieitoso é un lugar da parroquia de Carracedo, no concello pontevedrés de Caldas de Reis na comarca de Caldas.
Parque Nacional de Lorentz
O parque recibe o nome de Hendrikus Albertus Lorentz, un explorador neerlandés que pasou pola zona na súa expedición de 1909-1910.
Völkisch
Antes e despois da primeira guerra mundial
Outro movemento völkisch da mesma época é o Tatkreis (Círculo de Acción), movemento que xurdiu durante a República de Weimar e que se opuxo firmemente a el. O Tatkreist estivo fortemente influenciado polo nacionalismo e o conservadorismo revolucionario e loitou pola "liberdade e o renacemento de Alemaña". Esta organización formouse ao redor da publicación Die Ta (A acción) e serviu, baixo a dirección de Hans Zehrer, como punto de encontro para sectores da extrema dereita que máis tarde se opuxo a Hitler, entre eles pensadores políticos e escritores como Kurt von Schleicher e Gregor Strasser (ambos asasinados por esa oposición na Noite dos coitelos longos).
A conexión co nazismo
O seu nome orixinal era Studiengruppe für Germanisches Altertum (Grupo de Estudo para a Antigüidade Xermánica), que entón comezou a difundir propaganda antirrepublicana e antisemita. En xaneiro de 1919 a Sociedade Thule foi fundamental na fundación do DAP que máis tarde se convertería no NSDAP. Hitler a finais dese mesmo ano tentou poñer fin a eses círculos de poder e a Sociedade Thule disolveuse uns anos despois.
Narcissus bicolor
Taxonomía
Narcissus nome xenérico que fai referencia ao mozo narcisista da mitoloxía grega Νάρκισσος (Narkissos) fillo do deus río Cephissus e da ninfa Leiriope; que se distinguía pola súa beleza.
A Peroxa, Carracedo, Caldas de Reis
A Peroxa é un lugar da parroquia de Carracedo, no concello pontevedrés de Caldas de Reis na comarca de Caldas.
Inverso
A serie estreouse no Ace Hotel dos Ánxeles o 11 de outubro de 2022, e estreouse o 21 de outubro de 2022 a través de Amazon Prime Video, onde conta cunha versión subtitulada en galego. En febreiro e 2023, a serie foi renovada para unha segunda tempada.
A Riba, Godos, Caldas de Reis
A Riba é un lugar da parroquia de Godos, no concello pontevedrés de Caldas de Reis na comarca de Caldas.
Trois hommes et un couffin
Sinopse
Tres homes novos (Jacques, Pierre e Michel) comparten un piso en París e teñen moitas mozas e festas. Unha vez, durante unha destas festas, un amigo de Jacques dille que ten un paquete moi comprometeder (que resulta ser heroína) para entregar, e pídelle se pode deixalo discretamente na súa casa. Jacques acepta e, como traballa como auxiliar de voo, marcha nunha viaxe dun mes ao Xapón, cóntandolles a Pierre e a Michel do paquete. Entón, unha ex moza de Jacques deixa un bebé na porta, o que fai crer aos seus compañeiros de piso que ese era o paquete que agardaba. As súas vidas cambian completamente, cos solteiros tratando con gánsters, policías e a responsabilidade da paternidade.
Galope de Gish
O galope Gish (the Gish gallop) é unha estratexia retórica empregada nos debates que se centra en esmagar ao opoñente co maior número de argumentos posible, sen ter en conta a calidade, a veracidade ou a forza dos argumentos. Considérase un tipo de falacia ou metafalacia. O termo foi acuñado por Eugenie Scott e recibiu o nome do creacionista Duane Gish, quen utilizou a técnica con frecuencia nos debates sobre a evolución.
Paula Pareto
Traxectoria
Ao longo da súa carreira participou en tres Xogos Olímpicos entre os anos 2008 e 2016, obtendo unha medalla de bronce en Pequín 2008, diploma olímpico en Londres 2012 (onde finalizou quinta) e a medalla de ouro en Río de Xaneiro 2016. Nos Xogos Panamericanos conseguiu tres medallas entre os anos 2007 e 2015.
Tchao Pantin
Tchao Pantin é un filme francés de 1983 dirixido por Claude Berri. Está baseado nunha novela de Alain Page. Foi escollido como candidato de Francia para o Óscar ó mellor filme internacional na 57ª edición dos premios, mais finalmente non foi nomeado.
CESCE
Está participada maioritariamente polo Estado español e polos principais grupos bancarios e compañías de seguros españolas.
Melanitta stejnegeri
Melanitta stejnegeri é unha especie de pato mergullador mariño da orde das anseriformes, familia dos anátidos, e subfamilia dos merxinos, unha das seis integradas no xénero Melanitta.
Alimentación
En augas doces, esta especie aliméntase principalmente de crustáceos e insectos, mentres que nas zonas de auga salgada aliméntase de moluscos e crustáceos.
Ameazas
Espérase que o cambio climático afectará a esta especie de varias maneiras. A teledetección mostrou o encollemento e a desaparición dos lagos de Siberia que acollen importantes zonas de cría para esta especie. En xeral, prevese que o cambio climático provocará cambios importantes nos hábitats da rexión ártica. A diminución da duración da capa de neve de primavera estivo relacionada co descenso das poboacións de patos en América do Norte e isto probablemente débese ao desaxuste da cadea trófica, polo que tamén pode afectar ás poboacións siberianas. A acidificación dos océanos pode provocar descensos dos moluscos que forman unha gran parte da dieta de Melanitta stejnegeri.
Estado de conservación
A Unión Internacional para a Conservación da Natureza e dos Recursos Naturais, considerando que esta especie ten unha área de distribución moi grande e, polo tanto, non se aproxima aos limiares de vulnerábel baixo o criterio de tamaño da área de distribución, e a pesar de que a tendencia da poboación parece estar en diminución, non se cre que o descenso sexa o suficientemente rápido como para achegarse aos limiares de vulnerábel segundo o criterio de tendencia da poboación, e que o tamaño da poboación é extremadamente grande e, polo tanto, non se aproxima aos limiares de vulnerábel segundo o criterio do tamaño da poboación, avalía o status da especie LC (pouco preocupante).
Vieiras e vieiros, historias de peregrinos
Vieiras e vieiros, historias de peregrinos é o 19.º álbum do grupo de folk galego Luar na Lubre. Foi publicado o 26 de xuño de 2020, baixo o selo Warner Music. Foi producido por Bieito Romero e Xabier Ferreiro e gravado nos estudios Bruar (Oleiros) entre xaneiro e frebreiro de 2020.
Infesta, Infesta, Monterrei
Infesta é unha aldea da parroquia de Infesta, no concello ourensán de Monterrei, na comarca de Verín. Segundo o INE en 2021 tiña 77 habitantes (40 homes e 37 mulleres), un máis ca en 2020.
Patrimonio
O patrón de Infesta é San Vicenzo de Huesca, cuxa festividade se celebra o 22 de xaneiro. Na súa honra realízase unha procesión arredor da igrexa. Celébrase tamén o Corpus Christi, momento en que se cobren as rúas con pétalos, follas de fentos e ramos de estraloques para recibir o pasarrúas.
Lockheed Hudson
Deseño e desenvolvemento
A finais de 1937 Lockheed enviou a varias publicacións un corte esquemático do seu Model 14 amosando ao seu novo avión de pasaxeiros convertido nun bombardeiro lixeiro. Isto chamou a atención de varias forzas aéreas, e en 1938 a British Purchasing Commission buscou un avión de patrulla marítima estadounidense para o Reino Unido que apoiase ao Avro Anson.
Segunda guerra mundial
En 1941 a USAAF comezou a operar o Hudson; a variante equipada con motores Twin Wasp designouse A-28 (82 adquiridos), e a variante con motores Cyclone designouse A-29 (418 adquiridos). A Armada estadounidense operou 20 A-29, redesignados PBO-1. 300 aparellos a maiores foron fabricados como adestradores para tripulacións coa designación AT-18.
Casal do Mato, Saiar, Caldas de Reis
Casal do Mato é un lugar da parroquia de Saiar, no concello pontevedrés de Caldas de Reis na comarca de Caldas.
Gundiñáns, Saiar, Caldas de Reis
Gundiñáns é un lugar da parroquia de Saiar, no concello pontevedrés de Caldas de Reis na comarca de Caldas.
Beulah Bondi
Beulah Bondi, nada como Beulah Bondy en Chicago o 3 de maio de 1889 e finada nos Ánxeles o 11 de xaneiro de 1981, foi unha actriz estadounidense. Comezou a súa carreira de nena no escenario e tras establecerse como actriz de teatro repetiu o papel de Street Scene para a adaptación cinematográfica de 1931. Interpretou papeis secundarios na década de 1930 e foi candidata ao Óscar en dúas ocasións. Interpretou a nai de James Stewart en catro filmes: Of Human Hearts, Vivacious Lady, Mr. Smith Goes to Washington (1939) e Que fermoso é vivir (1946).
Tatiana Țîbuleac
Traxectoria
En 1995 Țîbuleac empezou a traballar no xornal FLUX, de gran difusión nesa época en Romanía. Pouco despois tivo a súa propia columna, chamada "Povești adevărate" ("Historias verdadeiras").
En 2018 publicou a súa segunda novela Grădina de sticlă pola que lle concederon o Premio da Unión Europea de Literatura.
Saiar, Saiar, Caldas de Reis
Saiar é un lugar da parroquia de Saiar, no concello pontevedrés de Caldas de Reis na comarca de Caldas.
Xia Peisu
Carreira
En marzo de 1956, Xia ensinou o primeiro curso de teoría informática da China e escribiu Principles of the Electronic Computer, o primeiro texto sistematizado de informática da China. Cando se fundou a Universidade de Ciencia e Tecnoloxía da China en 1958, Xia encargouse de establecer o seu Departamento de Informática. Educou a máis de 700 estudantes entre 1956 e 1962.
Sequeiros de Arriba, Saiar, Caldas de Reis
Sequeiros de Arriba é un lugar da parroquia de Saiar, no concello pontevedrés de Caldas de Reis na comarca de Caldas.
Elevador de Bom Jesus
Historia
Foi construído por iniciativa do empresario bracarense Manuel Joaquim Gomes. Tiña como obxectivo substituír a liña dos Carris de Braga (vehículos sobre carrís tirados por cabalos), que orixinariamente se prolongaba ata o santuario. Nos días de moita actividade a tracción era complementada por bois na forte subida.
Langeland
Langeland é unha illa de Dinamarca localizada entre o Gran Belt (Storebælt) e a baía de Kiel.
Xeografía
A capital administrativa é a localidade máis poboada, Rudkøbing, con 4 646 habitantes.
Znojmo
Idade Contemporánea
Znojmo é coñecida por ser a cidade onde se asinou o armisticio despois da batalla de Wagram (1809) entre Napoleón Bonaparte e o arquiduque Carlos.
Anders Sandoe Oersted
Traxectoria
Formado academicamente na Universidade de Copenhague, un dos seus primeiros traballos na súa carreira, foi sobre os nematodos daneses e árticos, publicado en 1843, seguido o ano seguinte doutro sobre a zonación das algas mariñas de Oresund.
Río Vaos
Curso baixo
A segunda metade do río Vaos, desde O Pereiro, constitúe un couto pesqueiro de troitas.
Corno anterior da medula
Estrutura
esquerda|miniatura| A localización das neuronas motoras na columna gris anterior da columna [[Columna vertebral|vertebral]] esquerda|miniatura|Sección da [[Medulla oblongata|medula oblongata pola parte inferior da decusión das pirámides]] O corno ou columna gris anterior, dirixido cara adiante, é ancho e de forma redondeada ou cuadrangular. A súa parte posterior chámase base e a súa parte anterior a cabeza, pero estas non se diferencian entre si por ningunha constrición ben definida. Está separado da superficie da medula espiñal por unha capa de substancia branca atravesada polos feixes das raíces nerviosas anteriores. Na rexión torácica, a parte postero-lateral da columna anterior proxéctase lateralmente como un campo triangular, que se denomina columna gris lateral.
Justin Broadrick
Fall of Because e Napalm Death
En 1984 Broadrick uniuse a Fall of Because, banda fundada por G. Christian Green e Paul Neville en 1982, como batería e vocalista adicional. O grupo gravou a demo en casete Extirpate en 1986, a cal tiña varias cancións que posteriormente se converterían en temas de Godflesh (includas "Life Is Easy", "Mighty Trust Krusher" e "Merciless"). A banda separouse en 1988. O álbum recompilatorio de demos e gravacións ao vivo Life Is Easy foi editado en 1999.
Colaboración Jesu/Sun Kil Moon
En 2002, dende a incepción de Jesu, Broadrick usou unha guitarra Schecter C-7 Diamond Series afinada en re. En 2014 Blakhart Guitars sacou unha edición personalizada de Broadrick dunha guitarra de 8 cordas.
Aleph (letra)
Historia
No sistema de numeración alfabética hebreo o seu valor é 1. Como en moitos idiomas, este sistema de numeración alfabética empregouse para rexistrar números antes de que o sistema numérico o suplantase.
Union Mundial pro Interlingua
A UMI é unha institución de cooperación en materia de promoción do uso da interlingua para a comunicación internacional en situacións adecuadas, a información sobre esta lingua, a edición de manuais, dicionarios e outras publicacións interlingua.
A UMI edita unha revista bimestral, Panorama in Interlingua, con información internacional en Interlingua para unha audiencia global: xornalismo, noticias, reportaxes, entrevistas, recensións de libros, e con especial atención á difusión das noticias de Interlingua e Interlingua a nivel mundial.
Piru Gaínza
No momento da súa retirada era o futbolista con máis partidos da historia do Athletic (496) e o seu terceiro máximo goleador con 152 goles, só superado polos seus antigos compañeiros José Luis Panizo e Telmo Zarra, sendo tres dos cinco integrantes da célebre "segunda dianteira histórica do Athletic" xunto con Rafael Iriondo e Venancio Pérez, considerada unha das mellores dianteiras da historia do fútbol español. Gañou un total de dez títulos, entre eles dúas ligas de Primeira División e sete Copas do Xeneralísimo (cifra nunca superada por ningún outro futbolista). Trala súa retirada adestrou o equipo do Athletic entre 1965 e 1968.
Últimos anos
Aos 38 anos, o Athletic deuno de baixa, decisión que indignou á afección, aínda que continuou na estrutura do club.
Gail Devers
Atlanta 1996
Malia ser a vixente campioa, non era a favorita para gañar o título nos 100 m lisos nos Xogos Olímpicos de Atlanta 1996. Porén, demostrou a súa gran capacidade competitiva e impúxose na final da proba cun tempo relativamente discreto de 10,94. Convertíase así na segunda muller da historia en gañar dous títulos olímpicos nos 100 m lisos, trala súa compatriota Wyomia Tyus que o logrou en Toquio 64 e México 68.
En 1997 gañou por segunda vez o título mundial indoor dos 60 m lisos en París, pero nos mundiais ao aire libre de Atenas non se clasificou para ningún evento individual e só estivo presente nos relevos 4 × 100 m, onde as americanas gañaron a medalla ouro cunha gran marca de 41,47, marca dos Estados Unidos e segunda mellor marca mundial da historia.
Dan-Air
A principios dos anos 70 a compañía mercou un par de reactores de longo alcance Boeing 707 para ser usados en voos ao Canadá e aos Estados Unidos. En 1973 Dan-Air converteuse na primeira aeroliña británica en operar o trirreactor Boeing 727. A mediados dos anos 70 converteuse na aeroliña independente británica máis grande, tanto en termos de pasaxeiros transportados como en termos de tamaño de frota, operando a frota chárter máis grande do país. Nesa época un membro do persoal de Dan-Air, Yvonne Pope Sintes, converteuse na primeira muller capitá de reactores de Europa.
Palacio Stoclet
A mansión é propiedade da familia Stoclet e non está aberta aos visitantes. Ata hai pouco non se permitía entrar ningún estranxeiro, nin sequera os expertos que axudasen na restauración. O edificio recibiu o status protexido pola Dirección de Monumentos e Sitios da Rexión de Bruxelas-Capital, e foi designado como Patrimonio da Humanidade pola UNESCO en xuño de 2009.
Narcissus pseudonarcissus
Propiedades
Contén narcitina ou narcisina que ten propiedades eméticas. Recomendouse para casos de epilepsia e afeccións de tipo espástico. Observouse unha actividade favorable no tratamento de tumores e na leucemia.
Els Quatre Gats
Historia
A cervexaría cabaret orixinal abriuse o 14 de xuño de 1897. Durante os seis anos que permaneceu activo, até 1903, foi un dos principais centros do modernismo catalán.
Narcissus pseudonarcissus
Taxonomía
O nome deriva da palabra grega: ναρκὰο, narkào (= narcótico) e refírese ao cheiro penetrante e embriagante das flores dalgunhas especies (algúns sosteñen que a palabra deriva da palabra persa نرگس e que se pronuncia Nargis, que indica que esta planta é embriagadora).
Els Quatre Gats
Historia
O filme de Woody Allen Vicky Cristina Barcelona (2008) tivo algunhas escenas rodadas no Els Quatre Gats.
Bristol Hercules
Deseño e desenvolvemento
Bristol probou posteriormente os motores estadounidenses de válvulas de asento Cyclone e Twin Wasp e descubriu que, con materiais novos, o esforzo quizais non tería valido a pena pola vantaxe das válvulas de camisa. Todo o desenvolvemento deses motores fora financiado por Bristol e incluso co apoio do Ministerio do Aire, e estivo a piques de facer quebrar á compañía. Quizais a maior vantaxe era que os motores estadounidenses tiñan un peso específico de aproximadamente 1,4lb/cabalo mentres que os motores de Bristol funcionaban case á paridade.
O home que plantaba árbores
Trama
O narrador queda sen auga nun val sen árbores, abatido, onde só crece lavanda silvestre e non hai rastro da civilización, excepto por un pobo abatido e desmoronado. O narrador atopa só un arroio seco, pero é salvado por un pastor de mediana idade que o leva a unha fonte que coñece.
O narrador deixa o pastor e volve a casa; máis tarde parte a pelexar na primeira guerra mundial. En 1920, traumatizado pola guerra, o home volve. Sorpréndese ao ver árbores novas de todas as formas botando raíces no val, e novas fontes correr a través del. O narrador sorpréndese da paz e a beleza do val, e continúa visitando a Bouffier cada ano. Bouffier xa non é un pastor, porque preocupáballe que as ovellas afectasen as súas árbores novas, e converteuse nun apicultor no seu lugar.
Bet (letra)
Escritura e pronuncia
O hebreo ב é unha das seis "letras dobres ”(representadas polas siglas BeGa”D KePHa“T) nas que cada letra representa dous fonemas, / b / e / v / neste caso. Antigamente incluíase a letra Resh para o espectro ב mרת (ver: בגד - roupa; onde traizón . כפר - restitución, como sinal de ofrenda). Distínguense, segundo o niqqud, por un punto no centro da letra, (בּ), que indica a forma oclusiva (/b/).
O beth na sociedade israelí
A Liga Ligga Beth do fútbol non é a segunda liga, senón a quinta, estando precedida polo ligga aleph, o ligga artzit, o ligga leoumit e o liggat 'al )
O sfat beth (lingua beth) é un código de idioma empregado polos nenos. A canción A-ba-ni-bi, que gañou a Israel o seu primeiro Festival de Eurovisión en 1978, está composta neste idioma (polo menos polo seu estribillo).
Matemáticas
Un número beth designa, na teoría de conxuntos, unha xerarquía de números cardinais indexados polos ordinais, obtida do contable tomando o cardinal do conxunto de partes como sucesor e o límite superior (ou unión) para ir ao límite.
Antioquía do Orontes
Período helenístico
A nova cidade estaba poboada por unha mestura de colonos locais, atenienses traídos da cidade próxima de Antigonia, macedonios e xudeus (aos que se lles deu o status completo dende o principio). Segundo a tradición antiga, Antioquía foi colonizada por 5.500 atenienses e macedonios, xunto cun número descoñecido de sirios nativos. Este número probablemente refírese a cidadáns adultos libres, polo que o número total de colonos gregos libres, incluíndo mulleres e nenos, probablemente estivese entre 17.000 e 25.000.
Os seléucidas reinaron dende Antioquía. Coñecese moi pouco sobre a época helenística nin sobre o resto de Siria, pois toda a información que se posúe procede de autores da época tardorromana. Entre os seus grandes edificios gregos só hai noticias dun teatro, do que aínda quedan subestructuras no flanco de Silpio, e do palacio real, probablemente situado na illa. Gozaba da fama de ser "unha cidade populosa, chea dos homes máis eruditos e rica nos estudos máis liberais", pero os únicos nomes de distinción nestas actividades durante o período seléucida que chegaron ata nós son Apolofanes, o estoico, e un tal Febo, escritor sobre soños. Os alcumes que puxeron aos seus posteriores reis eran arameos; e, agás Apolo e Dafne, as grandes divindades do norte de Siria parecen permanecer esencialmente nativas, como a "Artemisa persa" de Meroe e Atargatis de Hierápolis Bambice.
Etapa imperial
Entre 162 e 166, o emperador Lucio Vero residiu durante a súa guerra contra os partos. O seu irmán Marco Aurelio, a pesar de que a cidade apoiara a Avidio Casio, non tomou represalias e fixo restaurar as termas e construír o Nimfeo, unha fonte monumental e a visitou a cidade no 176; o seu xenro Claudio Pompeiano era da cidade. Cómodo (reinado do 177–192) construíu máis baños, tan grandes como os construídos despois por Caracalla; tamén construíu templos a Zeus e Atenea e o estadio cuberto de Xystos e celebrou xogos olímpicos en Antioquía.
Segunda cruzada
Luís foi recibido polo tío da súa esposa Leonor de Aquitania, Raimundo de Poitiers, e rexeitou axudar a Antioquía a defenderse dos turcos e a liderar unha expedición contra Alepo, e en cambio decidiu rematar a súa peregrinación a Xerusalén en lugar de centrarse no aspecto militar das cruzadas. Con Luís rapidamente abandonando Antioquía de novo e os exércitos cruzados regresando a casa en 1149, Nur ad-Din lanzou unha ofensiva contra os territorios que estaban dominados polo castelo de Harim, situado na beira oriental do Orontes, tras o cal Nur asediou o castelo de Inab. Raimundo de Poitiers acudiu rapidamente en auxilio da cidadela, onde foi derrotado e morto na batalla de Inab, a cabeza de Raimundo foi entón cortada e enviada a Nur, quen a enviou ao califa en Bagdad. Non obstante, Nur ad-Din non atacou a propia Antioquía e contentouse con capturar todo o territorio antioqueno que se atopaba ao leste do Orontes.
Despois da segunda cruzada
En 1156, Reinaldo afirmou que o emperador bizantino Manuel I Comneno incumplira as súas promesas de pagarlle a Reinaldo unha cantidade de diñeiro, e prometeu atacar a illa de Chipre en vinganza. Non obstante, Aimerico negouse a financiar a expedición de Reinaldo, polo que este apresou o Patriarca, golpeouno, desposuíno, cubriuno de mel e deixouno ao sol ardente no alto da cidadela para ser atacado polos insectos. Cando o Patriarca foi liberado, derrubouse esgotado e aceptou financiar a expedición de Reinaldo.
Un ano despois, Nur ad-Din Zangi capturou a Bohemundo III cando derrotou un exército conxunto antioqueno-tripolitano. Bohemundo III pronto foi liberado, malia que Harem, en Siria, que fora recuperada por Reinaldo en 1158, perdeuse de novo e a fronteira de Antioquía situouse permanentemente ao oeste do Orontes. A influencia bizantina permaneceu en Antioquía e en 1165, Bohemundo III casou cunha sobriña do emperador, María de Antioquía, e instalou na cidade un patriarca grego, Atanasio II, como patriarca de Antioquía, quen permaneceu no seu cargo ata que morreu como consecuencia dun sismo cinco anos despois.
Batallas pola soberanía
Coa morte de Bohemundo III, no 1201, proseguiu unha loita de 15 anos polo poder de Antioquía, entre Trípoli e a Pequena Armenia. Segundo as regras de primoxenitura, o sobriño neto de León, Raimundo Rubén, era o herdeiro lexítimo de Antioquía, e a posición de León foi apoiada polo papa. Porén, por outra banda, a comuna da cidade de Antioquía apoiou a Bohemundo IV de Antioquía, alegando que era o parente máis próximo do último príncipe gobernante, Bohemundo III. En 1207, e coa axuda de Alepo, Bohemundo IV triunfou e expulsou a León de Antioquía.
Caída de Antioquía
O gobernante de Antioquía, o príncipe Bohemundo VI, quedou sen territorios agás o condado de Trípoli. Sen ningunha fortificación do sur e con Antioquía illada non puido resistir o ataque das forzas musulmás rexurdidas, e coa caída da cidade, o resto do norte de Siria capitulou, rematando a presenza latina en Siria. Os exércitos mamelucos mataron ou escravizaron a todos os cristiáns de Antioquía. En 1355, aínda tiña unha poboación considerable, pero en 1432 só había unhas 300 casas habitadas dentro das súas murallas, na súa maioría ocupadas por turcomanos.
Arqueoloxía
Un mosaico incluía un bordo que representa un paseo desde Antioquía ata Dafne, mostrando moitos edificios antigos ao longo do camiño. Os mosaicos están agora expostos no Museo de Arqueoloxía de Hatay en Antakya. Unha colección de mosaicos sobre temas tanto seculares como sagrados que antes estaban en igrexas, casas particulares e outros espazos públicos colga agora no Museo de Arte da Universidade de Princeton e nos museos doutras institucións patrocinadoras.
A parte norte de Antakya foi medrando rapidamente nos últimos anos, e esta construción comezou a deixar ao descuberto grandes porcións da cidade antiga, que foron frecuentemente arrasadas e raramente protexidas polo museo local. Recentemente, en abril de 2016, os arqueólogos descubriron un mosaico grego que mostraba un esqueleto deitado cunha xerra de viño e unha barra de pan xunto a un texto que dicía: "Sé alegre, goza da túa vida". Segundo os informes, data do século III a.C. e está descrito como o "esqueleto imprudente" ou "mosaico do esqueleto", e se pensa que o mosaico pertenceu ao comedor dunha casa de clase alta.
Terceira División RFEF 2021/22
Eliminatoria de ascenso
Campión do Play-off: Ourense CF
Sailor Moon Eternal
Sailor Moon Eternal (en 劇場版「美少女戦士セーラームーン Eternal エターナル」 é un filme xaponés de 2021 dirixido por Chiaki Kon. É unha longametraxe de animación en dúas partes baseado na trama Dream do manga Sailor Moon de Naoko Takeuchi, o cal serve como unha continuación e unha "cuarta tempada" de Sailor Moon Crystal. Foi escrito por Kazuyuki Fudeyasu, supervisado por Naoko Takeuchi, e foi producido por Toei Animation e Studio Deen. A primeira parte estreouse o 8 de xaneiro de 2021. A segunda parte, o 11 de febreiro de 2021.
John William Ernest Pearce
John William Ernest Pearce, nado en Bristol, Inglaterra, o 4 de abril de 1864 e finado en Londres o 25 de xaneiro de 1951, foi un profesor de cultura clásica e numismático británico especializado na moeda do Imperio Romano.
Fase G0
A fase G0 é o estado dunha célula que está fóra do ciclo celular replicativo. Clasicamente, pensábase que as células entraban en G0 principalmente debido a factores ambientais, como a deprivación de nutrientes, que limitban os recursos necesarios para a proliferación. Era considerada como unha fase de repouso. Agora sábese que a G0 pode adoptar distintas características e aparecer por múltiples razóns. Por exemplo, a maioría das células neuronais adultas, que están entre as células máis activas metabolicamente do corpo, están totalmente diferenciadas e mantéñense nunha fase G0 terminal. As neuronas permanecen nese estado non debido a unha subministración de nutrientes estocástica ou limitada, senón como parte do seu programa de desenvolvemento.
Reguladores do ciclo celular
Os xenes supresores de tumores funcionais, especialmente p53 e Rb, son necesarios para manter as células nais quiescentes e impedir o esgotamento do conxunto de células proxenitoras por causa de divisións excesivas. Por exemplo, a deleción dos tres compoñentes da familia proteica Rb detén a quiescencia en células nais hematopoéticas. A carencia de p53 impide a diferenciación destas células nais debido á incapacidade das células de saíren do ciclo celular e pasaren á fase G0. Ademais de p53 e Rb, os inhibidores de quinases dependentes de ciclinas (CKIs), como p21, p27 e p57 son tamén importantes para o mantemento da quiescencia. Nas células nais hematopoéticas de ratos o knockout de p57 e p27 leva á saída de G0 pola importación nuclear de ciclina D1 e a subseguinte fosforilación de Rb. Finalmente, a vía de sinalización Notch xoga un importante papel no mantemento da quiescencia.
Regulación postranscricional
A regulación postranscricional da expresión xénica por medio da síntese de microARN exerce un papel igualmente importante no mantemento da quiescencia das células nais. As febras de microARN únense á rexión non traducida 3’ (3’ UTR) de ARNms diana, impedindo a súa tradución en proteínas funcionais. A lonxitude do 3’ UTR dun xene determina a súa capacidade de unirse a febras de microARN, permitindo dese modo a regulación da quiescencia. Algúns exemplos de microARNs en células nais son o miR-126, que controla a vía PI3K/AKT/mTOR en células nais hematopoéticas, o miR-489, que suprime o oncoxene DEK en células nais musculares, e o miR-31, que regula Myf5 nas células nais musculares. O secuestro de microARN de ARNm dos complexos de ribonucleoproteínas permite que as células quiescentes almacenen o ARNm que cómpre para unha entrada rápida na fase G1.
Dimetilsulfóxido
Acidez
Os grupos metilo do DMSO teñen unha acidez débil, cun. Por esta razón, neste solvente examínanse as basicidades de moitos compostos orgánicos debilmente ácidos.
A desprotonación do DMSO require bases fortes como a diisopropilamida de litio e o hidruro de sodio. A estabilización do carbanión resultante proporciónaa o grupo S(O)R. O derivado de sodio do DMSO formado desta maneira denomínase dimsilsodio. É unha base para, por exemplo, a desprotonación de cetonas para formar enolatos de sodio, sales de fosfonio para formar o reactivo de Wittig e sales de formamidinio para formar diaminocarbenos. Tamén é un potente nucleófilo.
Sarah Gilbert
Sarah Catherine Gilbert, nada en abril de 1962, é unha profesora británica da Universidade de Oxford e co-fundadora de Vaccitech. Está especializada no desenvolvemento de vacinas contra a gripe e os patóxenos virais emerxentes. Liderou o desenvolvemento e as probas da vacina universal contra a gripe, que se someteu a ensaios clínicos en 2011. É unha das persoas que está a traballar en conseguir unha vacina para COVID-19.
Vacina para COVID-19
Gilbert estivo involucrada no desenvolvemento dunha nova vacina para protexer contra o coronavirus desde o comezo da pandemia por coronavirus de 2019-2020. Lidera o traballo sobre esta vacina xunto a Andrew Pollard, Teresa Lambe, Sandy Douglas, Catherine Verde e Adrian Cerro. Do mesmo xeito que co seu traballo anterior, a vacina COVID-19 utiliza un vector adenoviral, que estimula unha resposta inmune contra a proteína espiga do coronavirus. Anunciáronse plans para comezar estudos en animais en marzo de 2020, e iniciouse o recrutamento de 510 participantes humanos para un ensaio de fase I / II o 27 de marzo. En abril de 2020, informouse que Gilbert dixo que a súa vacina candidata podería estar dispoñible para setembro de 2020, con todo, requiriríase un financiamento de máis de 100 millóns de libras esterlinas para xuño para logralo, comezando cun financiamento de máis de 500,000 libras até a data, de fontes como a Coalición para as innovacións en preparación para epidemias.
Dimetilsulfóxido
Medicina
En criobioloxía o DMSO foi utilizado como crioprotector e é un importante constituínte de mesturas de vitrificación crioprotectoras usadas para conservar órganos, tecidos e suspensións de células. Sen el ata o 90% das células conxeladas quedarían inactivas. É especialmente importante na conxelación e almacenamento a longo prazo de células nais embrionarias e células nais hematopoéticas, que adoitan conxelarse nunha mestura de 10% de DMSO, un medio de conxelación e un 30% de soro fetal bovino. Na conxelación crioxénica de liñas celulares heteroploides (MDCK, Vero, etc.) úsase unha mestura de 10% DMSO con 90% de EMEM (70% de EMEM + 30% de soro fetal bovino + mestura de antibióticos). Como parte dun transplante de medula ósea autólogo o DMSO é re-infundido xunto coas células nais hematopoéticas do propio paciente.
Toxicidade
En Australia está na lista das Schedule 4 (S4) Drugs, e unha empresa foi procesada xudicialmente por engadilo aos seus produtos como conservante.
Perigo da exposición
O DMSO pode producir unha reacción explosiva cando se expón a cloruros de acilo; a baixa temperatura esta reacción produce o axente oxidante para a oxidación de Swern.